CELEX: 32015D0218(01)
Language: lv
Date: 2015-02-17 00:00:00
Title: Komisijas Lēmums ( 2015. gada 17. februāris ), ar kuru groza Lēmumu C(2013) 8915, ar ko izveido Eiropas Pētniecības padomi

18.2.2015   
            
            
               LV
            
            
               Eiropas Savienības Oficiālais Vēstnesis
            
            
               C 58/3
            
         KOMISIJAS LĒMUMS
   (2015. gada 17. februāris),
   ar kuru groza Lēmumu C(2013) 8915, ar ko izveido Eiropas Pētniecības padomi
   (2015/C 58/04)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 3. decembra Lēmumu 2013/743/ES, ar ko izveido īpašo programmu, ar kuru īsteno pētniecības un inovācijas pamatprogrammu “Apvārsnis 2020” (2014.–2020. gads) (1), un jo īpaši tā 7. panta 1. punktu,
   tā kā:
   
               (1)
            
            
               Ar Komisijas 2013. gada 12. decembra Lēmumu C(2013) 8915, ar ko izveido Eiropas Pētniecības padomi (2), Komisija uz laikposmu no 2014. gada 1. janvāra līdz 2020. gada 31. decembrim izveidoja Eiropas Pētniecības padomi (“EPP”), lai tā īstenotu darbības, kuras paredzētas I daļā “Zinātnes izcilība” un ir saistītas ar konkrēto mērķi “Eiropas Pētniecības padome (EPP)”, kas minēts Lēmuma 2013/743/ES 3. panta 1. punkta a) apakšpunktā.
            
         
               (2)
            
            
               EPP sastāv no neatkarīgas Zinātniskās padomes, kas minēta Lēmuma 2013/743/ES 7. pantā, un no īpaši izveidotas īstenošanas struktūras, kas minēta Lēmuma 2013/743/ES 8. pantā.
            
         
               (3)
            
            
               Zinātniskās padomes sastāvā ir Eiropas Pētniecības padomes priekšsēdētājs (“EPP priekšsēdētājs”) un vēl 21 loceklis, kas iecelts amatā uz pilnvaru termiņu, kurš noteikts Lēmuma C(2013) 8915 I pielikumā.
            
         
               (4)
            
            
               Zinātniskās padomes locekļus ieceļ amatā uz termiņu, kas nepārsniedz četrus gadus un ko var atjaunot vienu reizi (3). Tie būtu jāieceļ tādā veidā, lai nodrošinātu Zinātniskās padomes darba nepārtrauktību.
            
         
               (5)
            
            
               Deviņiem Zinātniskās padomes locekļiem pilnvaru termiņš beidzas 2014. gada 31. decembrī, un Zinātniskās padomes sastāvs ir jāatjauno.
            
         
               (6)
            
            
               Saskaņā ar Lēmuma 2013/743/ES 7. panta 1. punktu Zinātniskās padomes locekļus ieceļ Komisija saskaņā ar neatkarīgu un pārredzamu atlases procedūru, par kuru tā ir vienojusies ar Zinātnisko padomi un kura ietver apspriešanos ar zinātnieku kopienu un ziņojuma sagatavošanu Eiropas Parlamentam un Padomei. Šajā nolūkā ir izveidota pastāvīga komiteja, kuras uzdevums ir apzināt nākamos Zinātniskās padomes locekļus. Apzināšanas komiteja ir sniegusi Komisijai ieteikumus par Zinātniskās padomes locekļu aizstāšanu un atkārtotu iecelšanu amatā, un šie ieteikumi ir pieņemti.
            
         
               (7)
            
            
               Saskaņā ar Apzināšanas komitejas ieteikumu trīs Zinātniskās padomes locekļi ir iecelti atkārtoti un ir iecelti trīs jauni locekļi. Atlikušās trīs vakances tiks aizpildītas pēc iespējas drīzāk.
            
         
               (8)
            
            
               Tāpēc būtu attiecīgi jāgroza Lēmums C(2013) 8915,
            
         IR NOLĒMUSI ŠĀDI.
   1. pants
   Lēmuma C(2013) 8915 I pielikumu aizstāj ar tekstu, kas izklāstīts šā lēmuma pielikumā.
   2. pants
   Šis lēmums stājas spēkā 2015. gada 1. janvārī.
   
      Briselē, 2015. gada 17. februārī
      
         
            Komisijas vārdā –
         
         
            Komisijas loceklis
         
         Carlos MOEDAS
      
   
   
      (1)  OV L 347, 20.12.2013., 965. lpp.
   
   
      (2)  OV C 373, 20.12.2013., 23. lpp.
   
   
      (3)  Lēmuma C(2013) 8915 2. panta 3. punkts.
   
      PIELIKUMS
      
         
            “I PIELIKUMS
            Zinātniskās padomes locekļi
            
                        Vārds, uzvārds un iestāde
                     
                     
                        Pilnvaru beigu termiņš
                     
                  
                        
                           Klaus BOCK, Dānijas Valsts pētniecības fonds
                     
                     
                        2016. gada 31. decembris
                     
                  
                        
                           Nicholas CANNY, Īrijas Valsts universitāte, Galveja
                     
                     
                        2015. gada 31. decembris
                     
                  
                        
                           Sierd A.P.I. CLOETINGH, Utrehtas Universitāte
                     
                     
                        2015. gada 31. decembris
                     
                  
                        
                           Athene DONALD, Kembridžas Universitāte
                     
                     
                        2016. gada 31. decembris
                     
                  
                        
                           Barbara ENSOLI, Istituto Superiore di Sanità, Roma
                     
                     
                        2016. gada 31. decembris
                     
                  
                        
                           Nuria Sebastian GALLES, Pompeu Fabras universitāte, Barselona
                     
                     
                        2016. gada 31. decembris
                     
                  
                        
                           Reinhard GENZEL, Maksa Planka ārpuszemes fizikas institūts
                     
                     
                        2016. gada 31. decembris
                     
                  
                        
                           Timothy HUNT, Apvienotās Karalistes Vēža pētniecības centrs, Dienvidmimma
                     
                     
                        2015. gada 31. decembris
                     
                  
                        
                           Tomas JUNGWIRTH, Čehijas Republikas Zinātņu akadēmija
                     
                     
                        2018. gada 31. decembris
                     
                  
                        
                           Matthias KLEINER, Dortmundes Tehniskā universitāte
                     
                     
                        2016. gada 31. decembris
                     
                  
                        
                           Éva KONDOROSI, Ungārijas Zinātņu akadēmija
                     
                     
                        2016. gada 31. decembris
                     
                  
                        
                           Mart SAARMA, Helsinku Universitāte
                     
                     
                        2016. gada 31. decembris
                     
                  
                        
                           Nils Christian STENSETH, Oslo Universitāte
                     
                     
                        2017. gada 31. decembris
                     
                  
                        
                           Martin STOKHOF, Amsterdamas Universitāte
                     
                     
                        2017. gada 31. decembris
                     
                  
                        
                           Janet THORNTON, Eiropas Molekulārās bioloģijas laboratorijas Eiropas Bioinformātikas institūts (EMBL-EBI)
                     
                     
                        2018. gada 31. decembris
                     
                  
                        
                           Reinhilde VEUGELERS, Lēvenas Katoļu universitāte
                     
                     
                        2016. gada 31. decembris
                     
                  
                        
                           Michel WIEVIORKA, Socioloģiskās analīzes un intervences centrs, Parīze
                     
                     
                        2017. gada 31. decembris
                     
                  
                        
                           Fabio ZWIRNER, Padujas Universitāte
                     
                     
                        2018. gada 31. decembris”